laion/Wikipedia-Exotic huggingface dataset:
Volume Up

Volume Up (בעברית: הגבר את קול) הוא המיני-אלבום השלישי של להקת בנות הקיי-פופ הקוריאנית 4Minute. המיני-אלבום יצא לאור ב-9 באפריל 2012, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצא הסינגל היחיד "Volume Up". המיני-אלבום הגיע למקום הראשון במצעד האלבומים של קוריאה הדרומית. ב-9 באפריל 2012, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Volume Up". השיר הגיע למקום השני במצעד השירים של קוריאה הדרומית, תוך שהגיע למקום השלישי במצעד השירים החמים של המדינה. בנוסף, נכנס למצעד שירי העולם הדיגיטליים. המיני-אלבום זכה להצלחה רבה בקוריאה הדרומית ודורג במקום ה-30 במצעד אלבומי השנה של המדינה, שפורסם בסוף שנת צאתו. מידע על האלבום Volume Up באתר MusicBrainz 4Minute - Volume Up, Discogs (באנגלית) 국내 대표 음악 차트 가온차트!, gaonchart.co.kr "Korea K-Pop Hot 100". Billboard. Retrieved March 13, 2013. 4Minute, Billboard GAON ALBUM CHART | gaon music chart, web.archive.org, ‏2014-02-28
H.E.R. (אלבום)

H.E.R. הוא אלבום האוסף הראשון של הזמרת האמריקאית H.E.R.. האלבום יצא לאור ב-20 באוקטובר 2017 על ידי חברת התקליטים תקליטי RCA. מתוך האלבום שלושה סינגלים. מידע על האלבום H.E.R. באתר MusicBrainz מידע על האלבום H.E.R. באתר AllMusic H.E.R., Genius (באנגלית) H.E.R., נבדק ב-2020-05-11
Best of 4Minute

Best of 4Minute (בעברית: הטוב ביותר של 4Minute) הוא אלבום האוסף הראשון של להקת בנות הקיי-פופ הקוריאנית 4Minute. אלבום האוסף יצא לאור ב-26 בספטמבר 2012, על ידי חברת התקליטים פאר איסטרן טרייב רקורדס. מתוך אלבום האוסף יצאו חמישה סינגלים. אלבום האוסף הגיע למקום ה-37 במצעד האלבומים של יפן. אלבום האוסף הוקלט בין שנת 2009 לשנת 2012, תוך שנכללים בו מיטב הלהיטים של הלהקה, כדוגמת השירים "Hot Issue",‏ "Muzik",‏ "I My Me Mine" ו-"Volume Up". כמו כן, אלבום האוסף כולל בתוכו גרסאות יפניות של שיריה של הלהקה. אלבום האוסף זכה להצלחה נאה ביפן, כאשר דורג במצעד האלבומים של המדינה, תוך שנמכר שם בלמעלה מ-6,110 עותקים. מידע על האלבום Best of 4Minute באתר MusicBrainz 4Minute - Best of 4Minute, Discogs (באנגלית) 4Minuteのアルバム売上ランキング, ORICON NEWS GAON ALBUM CHART | gaon music chart, web.archive.org, ‏2014-02-28
גרמופון הזהב

גרמופון הזהב (ברוסית: Золотой граммофон) הוא אחד מטקסי פרסי המוזיקה החשובים ביותר ברוסיה ומצעד להיטים רוסקויה רדיו. הפרס הוקם על ידי תחנת הרדיו "רוסקויה רדיו" והוא מתקיים מדי שנה מאז 1996. במשיך 15 שנה הנחה את הטקס איוואן אורגנט (משנת 2007 ועד 2022). לאחר מכן הטקס הונחה על ידי ואדים גאליגין ויקטרינה סקולקינה. כדי לקבל את פרס גרמופון הזהב, השיר של האמן צריך להישאר ברשימה המובילה של מצעד הלהיטים במשך 20 שבועות ומעלה. בטקס עצמו מוכרזים שמותיהם של כל הזוכים בפרס לאחר שנבחרו תחת השפעת מאזיני "רוסקויה רדיו". גרמופונים מוצגים מדי שנה במוסקבה, בארמון הקרמלין הממלכתי, ובסנט פטרסבורג יום לאחר מכן, בהיכל הקרח. את הפרס לאמנים מעניקים נציגי מקצועות שונים - אנשים מהטלוויזיה, שחקני תיאטרון או קולנוע, נציגים של חוגים פוליטיים וכו'. מספר פסלוני "גרמופון הזהב" נכון לדצמבר 2021: פרס מיוחד על תרומה בפיתוח המוזיקה של המולדת: יורי מליקוב (רו'), אלכסנדר רוזנבאום, לב לשצ'נקו (2), ולרי לאונטייב, לריסה דולינה, יורי אנטונוב (2), אדוארד חיל, אלכסנדר סרוב, יורי ניקולייב (אנ'), סופיה רוטרו, אלכסנדר בויינוב, ויאצ'סלב דוברינין (2), סרגיי ז'וקוב (אנ') (רוקי וורך!), משינה ורמני, ליובה, איגור סרוחנוב (אנ'), זמלניאה, ליודמילה זיקינה, אירינה אלגרובה, לאימה ואיקולה. מדיה וקבצים בנושא גרמופון הזהב בוויקישיתוף אתר האינטרנט הרשמי של גרמופון הזהב (ברוסית) גרמופון הזהב, במסד הנתונים הקולנועיים IMDb (באנגלית) https://tgr.partners/2018/11/01/xxiii-golden-gramophone-music-award/
The Johnny Show

The Johnny Show (בעברית: המופע של ג'וני) הוא אלבום הבכורה של הזמר והמפיק המוזיקלי הישראלי יונתן גולדשטיין, תחת השם "ג'וני". האלבום יצא לאור ב-24 בספטמבר 2008, על ידי חברת התקליטים הליקון. האלבום יצא לאור בשנת 2008, כאשר גולדשטיין היה בגיל 17 בלבד, תוך שהפיק אותו במלואו וביצע מתוכו כ-14 רצועות. את האלבום ניהל אומנותית חבר בהרכב הדג נחש, המלחין דודוש קלמס. האלבום מתאפיין בעיקר במוזיקת היפ הופ, אך משלב בתוכו סגנונות שונים כדוגמת מוזיקת פופ, מוזיקה אלקטרונית ורית'ם אנד בלוז. באלבום מתארחים אמנים רבים בכל שיר, בעיקר אמני היפ הופ, כדוגמת מוקי, שי 360, רועי קאשי, סגול 59 והדג נחש, שהחל גולדשטיין את דרכו כאשר לקח חלק בהקלטת אלבומם, "חומר מקומי" בשנת 2004. מתוך האלבום יצאו לאור שני סינגלים, "בלילה בחלום" בהשתתופתה של תום רהב, ו"קרנפים", בהשתתפותו של רמי פורטיס, אותו כתבו פורטיס ודן תורן בשנות ה-90 של המאה ה-20 והלחין גולדשטיין, לאחר שקיבל את המילים מתורן. מבקר המוזיקה יוסי חרסונסקי סקר את האלבום בחיוב, תוך שהעניק לו ציון של ארבעה כוכבי זהב מתוך חמישה. אסף נבו מ-MOOMA סקר את האלבום בחיוב אף הוא, באומרו כי האלבום הוא "לא רק מפגן עוצמה הפקתי מרשים, עם גלריית אורחים שכל מוזיקאי ישראלי היה מתפאר בה, אלא גם אחלה דיסק. מגוון, נשמע טוב, מעניין, משעשע, עשוי בטעם ובתבונה, ומלא באמירות". הפקה עצמית‏, ג'וני הקטן ופורטיס קרנפים, באתר וואלה, 11 באוגוסט 2008 ג'וני* - The Johnny Show, באתר Discogs (באנגלית) יואב קוטנר, זה הקטן גדול יהיה, באתר ישראל היום, 11 באפריל 2012 ג'וני הקטן, יונתן הגדול, באתר ‏מאקו‏, 23 בדצמבר 2008 בן שלו, באוטובוס לבית הספר קופץ לו ביט, באתר הארץ, 11 בספטמבר 2007 בלילה בחלום, באתר יוסמיוסיק, ‏2008-06-27 ג'וני* - קרנפים, באתר Discogs (באנגלית) MOOMA - המוסיקה של ישראל - יונתן גולדשטיין_, באתר web.archive.org, ‏2016-03-03 The Johnny Show, יוסמיוסיק, ‏2008-10-12
Name Is 4Minute

Name Is 4Minute (בעברית: השם הוא 4Minute) הוא המיני-אלבום הרביעי של להקת בנות הקיי-פופ הקוריאנית 4Minute. המיני-אלבום יצא לאור ב-26 באפריל 2013, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצא הסינגל היחיד "What's Your Name?". המיני-אלבום הגיע למקום השני במצעד האלבומים של קוריאה הדרומית. ב-26 באפריל 2013, יום צאתו של המיני-אלבום, יצא מתוכו הסינגל הראשון והיחיד מתוכו "What's Your Name?". השיר הגיע למקום הראשון במצעד השירים של קוריאה הדרומית, תוך שהגיע למקום הראשון במצעד השירים החמים של המדינה והיה לשירה המצליח ביותר של הלהקה באותה העת. במאי 2013, נודע כי המיני-אלבום נמכר בלמעלה מ-15,620 עותקים במדינה ובהמשך פורסם כי נמכר בלמעלה מ-27,310 עותקים במדינה. מידע על האלבום Name Is 4Minute באתר MusicBrainz האלבום Name Is 4Minute באתר Discogs 4Minute - Name Is 4Minute, Discogs (באנגלית) 국내 대표 음악 차트 가온차트!, gaonchart.co.kr "Korea K-Pop Hot 100". Billboard. Retrieved March 13, 2013. GAON ALBUM CHART | gaon music chart, web.archive.org, ‏2014-02-28 GAON ALBUM CHART | gaon music chart, web.archive.org (בקוריאנית)
פרויקט פרידברג לחקר הגניזה

פרויקט פרידברג לחקר הגניזה (FGP) הוא מיזם מקיף, שאחת ממטרותיו החשובות היא למחשב את כל עולם כתבי היד של גניזת קהיר – תמונות, זיהויים, קטלוגים, העתקות, צירופים והפניות ביבליוגרפיות. ערך מורחב – גניזת קהיר בסוף המאה ה-19 התגלתה בבית הכנסת בן-עזרא בקהיר גניזה ובה דפים רבים מספרי הקודש וגם מסמכים משפטיים ואחרים. בדצמבר 1896 הגיע לגניזה הקהירית הרב ד"ר סלומון שכטר, מרצה לספרות רבנית באוניברסיטת קיימברידג' ועם חזרתו לקיימברידג' הוא הביא עמו 220,000 קטעים שהועברו לאוסף הגניזה בקיימברידג'. כ-100,000 קטעים נוספים התפזרו ונמצאים כיום בכ-60 ספריות ואוספים שונים ברחבי העולם. לקטעים שנמצאו הייתה תרומה עצומה למחקר בכל ענפי היהדות. עד סוף המאה ה-20 נאלצו חוקרים רבים לכתת את רגליהם לספריות בעולם כדי לעיין בקטעי הגניזה. רוב החומר צולם ונמצא במכון לתצלומי כתבי יד שבספריה הלאומית. חלק מהחומר שצולם לא היה באיכות טובה. בשנת 2008 הושק אתר האינטרנט של פרויקט פרידברג ביוזמת החוקר והנדבן הקנדי דב פרידברג. לאתר נסרקו קטעי הגניזה בסריקה באיכות גבוהה. פרופ' יעקב שויקה, ממקימי פרויקט השו"ת באוניברסיטת בר-אילן, והחוקר הראשי של פרויקט רב-מילים התגייס לפרויקט פרידברג והוציא אותו לפועל בעזרת צוות חוקרים ומתכנתים. האתר מכיל למעלה מ-400,000 תמונות דיגיטליות והוא הספרייה הווירטואלית הגדולה בעולם לכתבי יד מימי הביניים. האתר מצויד בכלי תוכנה ומחקר מתקדמים, ומכיל, מלבד התמונות, קרוב לחצי מיליון פריטי מידע נוספים שנאספו מהתוצאות של מאה שנות מחקר הגניזה. האתר מספק אפשרויות להגדלת התמונה, סיבובה, מדידתה ושיפור איכות. היתרון של הפרויקט הוא במתן אפשרות לעבוד על הקטעים מהבית, בכל שעה, לזהות קטעים שעדיין לא זוהו, לפענח טקסטים שעדיין לא פוענחו, לקבל במהירות את המידע הביבליוגרפי הקיים על כל קטע. אתר הכי גרסינן לשינויי נוסחאות של התלמוד הבבלי – כולל תמונות והעתקות של כל עדי הנוסח לתלמוד בבלי: קטעי גניזה, כתבי יד ודפוסים קדומים. האתר כולל גם סינופסיס ממוחשב לכל התלמוד במספר תצוגות המאפשרות להבליט למשתמש שינויים שהוא מעוניין בהם. האתר כולל גם אפשרות לעיון בספר דקדוקי סופרים על הדף. האתר כולל גם את אוצר כתבי היד של הספרות התלמודית בעריכת פרופ' יעקב זוסמן עם מאות תיקונים. המנהל האקדמי היה ד"ר מנחם כ"ץ. הקורפוס לערבית-יהודית – כולל למעלה ממאה חיבורים בשפה זו, סך הכל כארבעה מיליון מילה. לצידו עומדת ביבליוגרפיה מלאה לכל הפרסומים בערבית-יהודית. אתר גניזת נחום – מכיל כתבי יד מגניזת תימן שנאספו על ידי יהודה לוי נחום שייסד את המפעל "חשיפת גנזי תימן". יד הרמב"ם – כולל מהדורה סינופטית לספרו הגדול של הרמב"ם משנה תורה על פי דפוסים וכתבי יד, יחד עם מאות מפרשים וחידושים שנכתבו סביבו. אתר מהדורא – מכיל כתבי יד שונים ומגוונים, ומאפשר העתקת כתבי יד ויצירת סינופסיס ממוחשב. עדיאל ברויאר, "דקדוקי סופרים ב'הכי גרסינן'", מכילתא א (תש"פ), עמ' 353–364. אתר פרויקט פרידברג לחקר הגניזה (FGP) אגודת פרידברג לכתבי יד יהודיים (FJMS) עופר אדרת, להרכיב את הפאזל היהודי, באתר הארץ, 14 באוקטובר 2011 הלל גרשוני, גנזים: מחברים פיסות של היסטוריה, באתר ynet, 6 במאי 2011 רוני שויקה, מקהיר העתיקה לרשת האינטרנט – פרויקט הדיגיטציה של גניזת קהיר, פרויקט פרידברג לחקר הגניזה אלכס דורון, "הגניזה הקהירית:" עכשיו באינטרנט, באתר nrg זאב גלילי, כל הגניזה כבר נמצאת במחשב שלך, היגיון בשיגעון, 11 ביולי 2010. זאב גלילי, אוצרות הגניזה של קהיר יגיעו בקרוב לכל מחשב בישראל, היגיון בשיגעון, 14 באפריל 2006.
4Minute World

4Minute World (בעברית: העולם של 4Minute) הוא המיני-אלבום החמישי של להקת בנות הקיי-פופ הקוריאנית 4Minute. המיני-אלבום יצא לאור ב-17 במרץ 2014, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצאו שני הסינגלים: "Whatcha Doin' Today" ו-"Thank You :)". המיני-אלבום הגיע למקום השני במצעד האלבומים של קוריאה הדרומית. ב-17 במרץ 2014, יום צאתו של המיני-אלבום, יצא מתוכו הסינגל הראשון מתוכו "Whatcha Doin' Today". השיר הגיע למקום הראשון במצעד השירים של קוריאה הדרומית, תוך שהגיע למקום הרביעי במצעד השירים החמים של המדינה והיה לשירה השני של הלהקה שהגיע למקום הראשון במצעד השירים של קוריאה הדרומית. בנוסף לכך, נמכר המיני-אלבום בלמעלה מ-17,231 עותקים בקוריאה הדרומית, ובלמעלה מ-922 עותקים ביפן. מידע על האלבום 4Minute World באתר MusicBrainz האלבום 4Minute World באתר Discogs 4Minute - 4Minute World, Discogs (באנגלית) 국내 대표 음악 차트 가온차트!, gaonchart.co.kr GAON ALBUM CHART | gaon music chart, web.archive.org, ‏2014-05-12 GAON ALBUM CHART | gaon music chart, web.archive.org (בקוריאנית) GAON ALBUM CHART | gaon music chart, web.archive.org, ‏2014-02-28
נערת הרוק

נערת הרוק הוא פזמון שכתב יצחק לאור, הלחין מתי כספי וביצעה ריקי גל. השיר יצא לאור בשנת 1987. השיר נכלל באלבום "ריקי גל" שהיה לאלבום הבכורה שלה. כשגל וכספי עבדו על אלבומה, הבחין כספי במילות השיר בעודו מעלעל בעיתון. כשיצא השיר הוא בתחילה נאסר לשידור ברדיו בגלל מילותיו הפרבוקטיביות ועיסוקו בסקס ושימוש בסמים. כך, אחד הבתים בשיר כלל את המילים: היא מזדיינת בקלות (או כמעט לא זזה כמעט כל הדפיקה או מסייעת בתנועה קלה של הישבן שלה לאקט החדירה וקופאת או משתוללת) היא לא אוכלת או היא כן אוכלת או היא לא גומרת או היא כן גומרת או היא לא מדברת היא לא נותנת לא מזדיינת לא או כן מאוננת אולי רק מבשלת להם אולי רק מתבוננת בהם בשקט בשקט בסוד הם מעשנים מריחואנה ושותקים השיר עוסק בנערה המחפשת להתחבר עם להקת רוק לא מצליחה במיוחד, ולגעת בעולם הזוהר של הרוק. הדרך לשם מבחינתה עוברת דרך מיטתם של חברי הלהקה. כשנחשפה ריקי גל למילים היא התלהבה מהן כי ראתה בנערת הרוק את דמותה, של גרופית ההולכת אחר מוזיקאים. גם השימוש בסמים היה נקודת דמיון ביניהן. ריקי גל - נערת הרוק, סרטון באתר יוטיוב (אורך: 5:29) מילות השיר "נערת הרוק", באתר שירונט אמיר שוורץ, "לא אפסיק לשיר את 'נערת רוק'. תאר לך שהיו שורפים ספרים של עמוס עוז", באתר ynet, 26 באפריל 2021 לדף השיר באתר הספרייה הלאומית דודי פטימר, ‏ריקי גל, "נערת הרוק" שרה על סקס וסמים, בשיר שהצנזורה אסרה, באתר מעריב אונליין, 19 ביולי 2017 פינתי השבועית ברדיו: נערת רוק, באתר האינטרנט של אורי הייטנר, 25 בנובמבר 2013 גאולה אבן סער בשיחה אישית עם ריקי גל, באתר תאגיד השידור הציבורי
Crazy (מיני-אלבום)

Crazy (בעברית: משוגע\ת) הוא המיני-אלבום השישי של להקת בנות הקיי-פופ הקוריאנית 4Minute. המיני-אלבום יצא לאור ב-9 בפברואר 2015, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצאו שני הסינגלים: "Cold Rain" ו-"Crazy". המיני-אלבום הגיע למקום השני במצעד האלבומים של קוריאה הדרומית. ב-17 במרץ 2014, יום צאתו של המיני-אלבום, יצא מתוכו הסינגל הראשון מתוכו "Cold Rain". השיר הגיע למקום ה-15 במצעד השירים של קוריאה הדרומית. המיני-אלבום עצמו כבש את פסגת מצעד אלבומי העולם של בילבורד והפך לראשון של הלהקה שהצליח לעשות זאת. בנוסף לכך, נמכר המיני-אלבום בלמעלה מ-48,715 עותקים בקוריאה הדרומית, ובלמעלה מ-1,000 עותקים ביפן. מידע על האלבום Crazy באתר MusicBrainz 4Minute - Crazy, Discogs (באנגלית) 국내 대표 음악 차트 가온차트!, gaonchart.co.kr 4Minute, Billboard 4Minute's 'Crazy' EP Debuts at No. 1 on World Albums Chart, Billboard, ‏2015-03-13 GAON ALBUM CHART | gaon music chart, web.archive.org, ‏2014-02-28
Act. 7

Act. 7 הוא המיני-אלבום השביעי והאחרון של להקת בנות הקיי-פופ הקוריאנית 4Minute. המיני-אלבום יצא לאור ב-1 בפברואר 2016, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצאו שני הסינגלים: "Hate" ו-"Canvas". המיני-אלבום הגיע למקום השני במצעד האלבומים של קוריאה הדרומית. ב-1 בפברואר 2016, יום צאתו של המיני-אלבום, יצא מתוכו הסינגל הראשון מתוכו "Hate". השיר הגיע למקום ה-13 במצעד השירים של קוריאה הדרומית, ולמקום השני במצעד שירי העולם הדיגיטליים של בילבורד. השיר נמכר בלמעלה מ-260,000 עותקים בקוריאה הדרומית בלבד. בנוסף לכך, נמכר המיני-אלבום בלמעלה מ-20,589 עותקים בקוריאה הדרומית, ובלמעלה מ-257 עותקים ביפן. מידע על האלבום Act. 7 באתר MusicBrainz 4Minute - Act. 7, Discogs (באנגלית) 국내 대표 음악 차트 가온차트!, gaonchart.co.kr 4Minute, Billboard gaon chart, web.archive.org, ‏2016-08-15 GAON ALBUM CHART | gaon music chart, web.archive.org, ‏2014-02-28
צעירה מדי לנשיקה

צעירה מדי לנשיקה (באנגלית: Too Young to Kiss) הוא סרט קומדיה אמריקאי משנת 1951 בצבעי טכניקולור של מטרו גולדווין מאייר עם ג'ון אליסון, ואן הפלין וגיג יאנג בתפקידים הראשיים. ג'ון אליסון זכתה בפרס גלובוס הזהב לשחקנית הטובה ביותר - סרט קומדיה או מוזיקלי. הסרט היה מועמד לפרס אוסקר לעיצוב ההפקה הטוב ביותר. אריק ויינרייט (ואן הפלין) הוא אמרגן ניו יורקי מוצלח ועשיר. רבים מתדפקים על דלתו אך הוא דוחה אותם. אחת מהם היא סינתיה פוטר (ג'ון אליסון) פסנתרנית בשנות העשרים שלה שלא מצליחה להתקבל אליו לראיון. כשהיא חוזרת מדוכאת לדירתה היא רואה בעיתון מודעה על תחרות נגינה לכישרונות צעירים עד גיל 14 בה ישפוט אריק. היא מחליטה להתחפש לבת 14, שמה גשר בשיניים, גורבת גרבים לבנות, מסרקת שיער וחובשת כובע ונראית כבת 14. היא אומרת למארגני התחרות ששמה מולי פוטר וכאשר הם מסרבים להכניס אותה היא פורצת בצעקות ובבכי ומתקבלת לתחרות. אריק כבר עייף אבל נשאר להאזין לה. היא מנגנת בכישרון את אטיוד המהפכה של שופן ואריק מרגיש שיש לו ילדת פלא שיוכל להפיק ממנה רווח גדול. הוא פורש עליה את חסותו. היא אומרת לו שהיא גרה עם אחותה הגדולה סינתיה ולא מגלה לו שיש לה חבר עיתונאי בשם ג'ון (גיג יאנג). אריק לוקח אותה למסעדה שם פוגש אותם במקרה פול והיא מציגה אותו כדודה. כאשר אריק יוצא לרגע ומבחין שהם מתנשקים הוא חובט בסנטרו ולוקח את "מולי" לביתו, שם תוכל להתכונן להופעות. עם הזמן היא מתחילה להתאהב בו ופעם אחת הוא נושק לה אך נרתע. ג'ון לוחץ עליה להפסיק את ההתחזות ולהתחתן אתו. הוא מחליט לפרסם סקופ על התרמית שלה. לפני הקונצרט הגדול מתלבטת "מולי" אך לבסוף מופיעה. בינתיים מתפרסת הידיעה בכל העיתונים. אריק הנדהם מודיע לקהל כי הוא מצטער על התרמית ומציע להם בכל זאת להאזין לנגינתה של הפסנתרנית המחוננת סינתיה פוטר. סינתיה מנגנת את הקונצ'רטו לפסנתר של אדוורד גריג וזוכה לתשואות הקהל. היא ממהרת לפגוש את ג'ון כדי לנסוע ברכבת להתחתן. אריק מגיע במהירות, עוצר את הרכבת וסינתיה מחליטה לבחור בו במקום ג'ון. אז היא מתנשקת עם אריק כאישה בוגרת. מדיה וקבצים בנושא צעירה מדי לנשיקה בוויקישיתוף "צעירה מדי לנשיקה", במסד הנתונים הקולנועיים IMDb (באנגלית) "צעירה מדי לנשיקה", באתר AllMovie (באנגלית) "צעירה מדי לנשיקה", באתר Rotten Tomatoes (באנגלית) "צעירה מדי לנשיקה", במסד הנתונים הקולנועיים KinoPoisk (ברוסית) קדימון לצעירה מדי לנשיקה, באתר יוטיוב "מולי פוטר" "מנגנת" את אטיוד המהפכה, באתר יוטיוב צעירה מדי לנשיקה, באתר TCM
AOA

AOA (בעברית: איי או איי) היא להקת קיי-פופ קוריאנית, שהוקמה בשנת 2012 והוחתמה לראשונה בחברת התקליטים FNC אנטרטיינמנט. אלבום הבכורה שלה Ace of Angels, יצא לאור בשנת 2015 וזכה להצלחה רבה תוך שכבש את פסגת מצעד האלבומים של קוריאה הדרומית. האלבום נמכר בלמעלה מ-25,256 עותקים ביפן. בשנת 2016, הוציאה הלהקה את אלבומה השני Runway, שזכה להצלחה גם כן. בשנת 2017, הוציאה את אלבומה השלישי Angel's Knock, שנמכר בעשרות אלפי עותקים בקוריאה הדרומית, יפן ושאר רחבי העולם. האלבום דורג בשלל מצעדי אלבומים שונים. אלבום הבכורה של הלהקה Ace of Angels, יצא לאור בשנת 2015. אלבום האולפן השני שלה Runway, יצא לאור שנה לאחר מכן, תוך שהצליח להיכנס אל מצעד האלבומים הרשמי של יפן, שם התברג במקום החמישי. אלבום האולפן השלישי שלה Angel's Knock, יצא לאור בשנת 2017. במהלך הקריירה שלה, הוציאה הלהקה שלל מיני-אלבומים מצליחים כמו Short Hair,‏ Like a Cat,‏ Heart Attack,‏ Good Luck ו-Bingle Bangle. בשנת 2019, הוציאה את המיני-אלבום השישי שלה, New Moon. בין להיטיה של הלהקה ניתן למנות את "Miniskirt", שנמכר בלמעלה מ-1.3 מיליון עותקים בקוריאה הדרומית, את "Short Hair", שנמכר בלמעלה מ-1.2 מיליון עותקים במדינה, את "Like a Cat", שנמכר בלמעלה מ-1.2 מיליון עותקים במדינה, וכולי. בשנת 2019, הוציאה את אחד משיריה המצליחים ביותר "Come See Me", שדורג במקום השמיני במצעד שירי העולם הדיגיטליים של בילבורד. 2015: Ace of Angels 2016: Runway 2017: Angel's Knock 2014: AOA Best Songs for Asia 2014: Short Hair 2014: Like a Cat 2015: Heart Attack 2016: Good Luck 2018: Bingle Bangle 2019: New Moon מדיה וקבצים בנושא AOA בוויקישיתוף אתר האינטרנט הרשמי של AOA (בקוריאנית ובאנגלית) אתר האינטרנט הרשמי של AOA (ביפנית) AOA, ברשת החברתית פייסבוק AOA, ברשת החברתית אקס (טוויטר) AOA, ברשת החברתית אינסטגרם AOA, סרטונים בערוץ היוטיוב AOA, באתר אפל מיוזיק (באנגלית) AOA, באתר ספוטיפיי AOA, באתר Last.fm (באנגלית) AOA, באתר AllMusic (באנגלית) AOA, באתר MusicBrainz (באנגלית) AOA, באתר דיזר AOA, באתר Discogs (באנגלית) AOA, באתר Songkick (באנגלית) AOA, באתר Genius AOA, באתר בילבורד (באנגלית) AOA, באתר אמזון מיוזיק Billboard Japan Top Albums Sales | Charts, Billboard JAPAN (ביפנית) 2015年10月12日～2015年10月18日 オリコン週間 アルバムランキング, ORICON NEWS ORICON NEWS, ORICON NEWS 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-12-13 (בקוריאנית) 국내 대표 음악 차트 가온차트!, gaonchart.co.kr 오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2017-01-17 (בקוריאנית) gaon chart, web.archive.org, ‏2015-08-27 AOA, Billboard AOA (3) - Ace Of Angels, Discogs (באנגלית) AOA (3) - Runway, Discogs (באנגלית) AOA (3) - Angel's Knock, Discogs (באנגלית) AOA (3), Discogs (באנגלית) AOA (3) - New Moon, Discogs (באנגלית) gaon chart, web.archive.org, ‏2016-10-03 gaon chart, web.archive.org, ‏2016-08-07 gaon chart, web.archive.org, ‏2016-08-15 AOA, Billboard
דפו קריית אריה

דפו קריית אריה הוא דפו ותחנת נוסעים בקו האדום של הרכבת הקלה במטרופולין תל אביב, בקריית אריה בפתח תקווה ומחובר במעבר תת-קרקעי לתחנת הרכבת קריית אריה. בדפו הוקם מרכז הבקרה של הקו האדום, שמאפשר שליטה ובקרה על תנועת הרכבות לאורך הקו ועל תנועת הרכבות בדפו, שליטה ובקרה על התחנות של הקו האדום, בקרת כיבוי אש ועוד. העבודות על הדפו ועל הקטע המקשר בין הדפו לבין המנהרות התחילו ב-19 באוגוסט 2014, והסתיימו בשנת 2021. נת"ע מסרה את בניית הדפו לחברת "סולל בונה". הדפו, הנמצא בצפון העיר פתח תקווה, בין נחל הירקון לדרך אם המושבות, משמש כאתר לאחסנה, לטיפול, לתחזוקה ולתפעול הרכבת הקלה. הדפו נדרש בראש ובראשונה כדי להעניק מענה לדיור הציוד הנייד בפרק הזמן בו אינו נמצא בשימוש, בעיקר מסוף יום העבודה ועד תחילת היום הבא, כך שלא יפריע לתנועה לאורך המסילות. משיקולי נוחות מתבצעים בדפו גם עבודות האחזקה השוטפות של הציוד הנייד. באתר ממוקמים גם משרדי התפעול ומתקני הבקרה המשמשים את החברה המפעילה. שלוחת הקו האדום בצפון פתח תקווה היא שלוחה תת-קרקעית ברובה, שנבנתה כדי לשרת את המעבר בין מסילת הקו הראשית לדפו. בשלוחה זו שתי תחנות נוסעים בלבד, כשתחנת המוצא נמצאת בדפו ומעבר תת-קרקעי יקשר בין תחנת קריית אריה של רכבת ישראל לבינה. תחנה זו תשמש את המגיעים לאצטדיון המושבה. מרכז השליטה של הדפו, מופעל מתוך "מבנה ירוק", אשר משמש כבניין המינהלה. הבניין הוקם סביב "אטריום" – חלל מעוצב שמאפשר כניסת אור טבעי, אשר מפחית במשך היום את הצורך בשימוש בחשמל. חלונות הבניין מנצלים את תאורת השמש, אוורור המבנה בוצע באופן פאסיבי ואקטיבי, ומערכת החשמל מנוהלת באמצעות מערכת לבקרה ולשימוש באנרגיות מתחדשות. נת"ע בחרה בחברת "סולל בונה" לביצוע העבודה. העבודות להקמת פורטל הדפו (הקטע המקשר בין הדפו לבין המנהרות) החלו ב-19 באוגוסט 2014. במתחם הדפו ניתן לאחסן מעל 100 קרונות, בשטח ייעודי לכך. הפרויקט משתרע על פני 5,500 מטר רבוע. מסילות הדיור מרכז התפעול והבקרה של הקו האדום בדפו מסילות התחזוקה בדפו מדיה וקבצים בנושא דפו קריית אריה בוויקישיתוף מרכז התחזוקה והתפעול של הרכבת הקלה, באתר נת"ע - נתיבי תחבורה עירוניים עמירם ברקת, ‏סולל בונה תקים מרכז תחזוקה לרכבת הקלה בגוש דן, באתר גלובס, 29 במאי 2014 צפו: כך יראה מרכז התחזוקה של הרכבת הקלה, באתר TLV.AM, ‏20 ביולי 2017 שיכון ובינוי סולל בונה - הדפו, מרכז התחזוקה והתפעול של הרכבת הקלה, סרטון באתר יוטיוב (אורך: 2:46) הדפו - מרכז התפעול והתחזוקה של הקו האדום, סרטון באתר יוטיוב (אורך: 1:01) דפו קריית אריה, עדכון מהשטח, סרטון באתר יוטיוב (אורך: 3:45) דפו הרק"ל בקריית אריה - 7 בינואר 2017, סרטון באתר יוטיוב (אורך: 3:00) מרכז התחזוקה והתפעול של הרכבת הקלה (דפו), באתר נת"ע - נתיבי תחבורה עירוניים הלית ינאי-לויזון, ‏"הרבה ערים לא רוצות מוסך רכבת כי זה מכוער, אבל אנחנו בנינו אחד אדריכלי ועכשווי", באתר גלובס, 10 בינואר 2019 סיום פרויקט דפו פתח-תקווה, באתר אלום עשת
תחנת אליפלט

תחנת אליפלט היא אחת מהתחנות של הקו האדום ברכבת הקלה בתל אביב. הכניסה הראשית לתחנה ממוקמת בקצהו הצפוני של רחוב אליפלט, בסמוך למתחם בו היה מוזיאון צה"ל (שעבר כולו ב-2019 למתחם בלטרון), וכן מתחם פארק המסילה, מתחם התחנה ומדרום מערב לנווה צדק. אורך התחנה כ-200 מטר והיא נבנתה כתחנת "שמיים פתוחים" – היא נמצאת מתחת לפני הקרקע, אך היא פתוחה לשמים. תחנת אליפלט משרתת את כל מסלולי השירות בקו האדום ומשמשת כתחנת הקצה הדרומית ל"מסלול שירות R3" בקו שיסעו רק בחלקו התת-קרקעי (מסיבה זו התחנה מכילה מספר רציפים כפול מאשר רוב התחנות בקו האדום). התחנה נמצאת לאחר היציאה הדרומית מהמנהרה, בתוך מקטע הקו האדום המכונה "תוואי המסילה הטורקית" בתל אביב-יפו, שנמשך בין פיר הרצל במזרח ובין רחוב קויפמן במערב. המקטע קיבל את שמו משום שהוא עובר בתוואי של קו הרכבת מיפו לירושלים שהוקם בימי השלטון העות'מאני בארץ ישראל, בסוף המאה ה-19. אורכו של המקטע הוא כקילומטר: מנהרה באורך כ-650 מ' ובעומק של עשרה עד עשרים מטרים, מערבה ממנה ממוקמת תחנת אליפלט שאורכה כ-200 מ' ומערבה ממנה – פורטל באורך כ-150 מטרים, שהוא המקום שממנו עוברות הרכבות בין מפלס הקרקע ותת הקרקע. חברת מנרב זכתה במכרז לביצוע הקמת המקטע, בשיטת חפור וכסה. התחנה מכילה 4 מסילות, 2 רציפי איים, חדרים טכניים וקומת ביניים למעבר הולכי רגל ומשתרעת על כ-150 מ'. בנוסף, קיימת מנהרה הבנויה בצורת "חפירה וכיסוי" באורך של כ-650 מ' מתחנת "אליפלט" ועד לפתח היציאה ברחוב הרצל. ביולי 2022 הסתיימו העבודות על המפרש שהוקם על גג התחנה. ב-18 באוגוסט 2023, עם השקת הקו האדום, נפתחה התחנה. חפירת התחנה, יוני 2019. מבט על רכבות ברציפים, אוגוסט 2023. מדיה וקבצים בנושא תחנת אליפלט בוויקישיתוף איתי בלומנטל, רכבת חדשה, מסילה היסטורית: החלו עבודות הקו האדום בנווה צדק, באתר ynet, 14 במאי 2017 תוואי המסילה הטורקית באתר נת"ע מדיניות תכנון מתחם המסילה, באתר עיריית תל אביב-יפו רכבת קלה - תחנת "אליפלט" - תוכנית תא/ מק/ 3750, תכנון בניה ותוכניות מתאר אורי שצ'יגובסקי, דמיון מודרך: הרכבת הקלה יוצאת לדרך, באתר nrg‏, 26 באפריל 2009 רחוב אליפלט 33 הפרויקט הגדול ביותר בישראל יוצא לדרך: השר כץ הנחה את נת"ע לפרסם מחר מכרז ענק בהיקף של מיליארדי שקלים לחפירת מנהרות הרכבת הקלה בתל אביב, (אורכב 23.03.2016 בארכיון Wayback Machine) תוואי המסילה הטורקית, באתר נת"ע - נתיבי תחבורה עירוניים קובי ישעיהו, ‏מנרב זכתה במכרז להקמת מקטע של הרכבת הקלה ב-224 מ' ש', באתר גלובס, 14 במאי 2017 המסילה הטורקית, באתר איה
פורטל שנקר

פורטל שנקר הוא קטע בקו האדום כחלק מדנקל – המערכת להסעת המונים במטרופולין תל אביב. הפורטל הוא מבנה תת-קרקעי, באורך כ-400 מטר, המחבר בין המקטע העליון לבין המקטע התת-קרקעי של הקו האדום ברכבת הקלה של תל אביב, סמוך למחלף גהה, על רחוב ז'בוטינסקי, בין פתח תקווה לבני ברק. פורטל שנקר ממוקם בכניסה לעיר פתח תקווה והוא מחבר בין המנהרות התת-קרקעיות לבין הקו הקרקעי. הקבלן המבצע של הפרויקט הוא מנרב הנדסה ובנייה. המבנה בוצע בשיטת Cut and Cover. פורטל שנקר, באתר נת"ע – נתיבי תחבורה עירוניים בע"מ הקו האדום – פורטל שנקר, סרטון באתר יוטיוב (אורך: 1:20) נועם דביר, גם פ"ת ור"ג: עבודות הרכבת הקלה מתרחבות, באתר ynet, 25 באוגוסט 2015 דני בר, פורטל שנקר, מכרז נוסף של הרכבת הקלה בגוש דן, באתר מגפון ניוז, ‏7 בפברואר 2013